AOT กระฉูด 7% หลังโชว์ตัวเลขผลตอบแทน 3 สัญญา มูลค่าขั้นต่ำ 2.35 หมื่นลบ.
AOT กระฉูด 7% หลังโชว์ตัวเลขผลตอบแทน 3 สัญญา มูลค่าขั้นต่ำ 2.35 หมื่นลบ. โดย ณ เวลา 14.50 น. อยู่ที่ระดับ 72.50 บาท บวก 4.50 บาท หรือ 6.62% สูงสุดที่ระดับ 74.75 บาท ต่ำสุดที่ระดับ 68.25 บาท ด้วยมูลค่าการซื้อขาย 1.29 หมื่นล้านบาท
AOT กระฉูด 7% หลังโชว์ตัวเลขผลตอบแทน 3 สัญญา มูลค่าขั้นต่ำ 2.35 หมื่นลบ.
19 มิ.ย. 2562

ผู้สื่อข่าวรายงานว่า ราคาหุ้น บริษัท ท่าอากาศยานไทย จำกัด (มหาชน) หรือ AOT ณ เวลา 14.50 น. อยู่ที่ระดับ 72.50 บาท บวก 4.50 บาท หรือ 6.62% สูงสุดที่ระดับ 74.75 บาท ต่ำสุดที่ระดับ 68.25 บาท ด้วยมูลค่าการซื้อขาย 1.29 หมื่นล้านบาท

โดยราคาหุ้น AOT ปรับตัวขึ้นแรงตั้งเปิดการซื้อขายภาคบ่าย ภายหลังบริษัทเปิดเผยผลตอบแทนจากการประมูล Duty Free/Retail รวม 3 สัญญา Minimum Guarantees ที่ระดับ 2.35 หมื่นล้านบาท สูงกว่านักวิเคราะห์คาดที่ระดับ 1.19 หมื่นล้านบาทมาก
ด้านบริษัทหลักทรัพย์ โนมูระ พัฒนสิน ระบุในบทวิเคราะห์ แนะนำ “ซื้อ” หุ้น AOT โดยปรับเพิ่มราคาเป้าหมายสู่ระดับ 82-84 บาท จากเดิม 70 บาท
พร้อมกันนี้ บล.ทรีนีตี้ ระบุเนื่องด้วยเกณฑ์การประมูลในครั้งนี้ ตัดสินจากคะแนนรวม โดยแบ่งการคำนวณเป็น แผนการดำเนินงาน 40% แผนธุรกิจ 25% ประสบการณ์และความเชี่ยวชาญ 15% และผลตอบแทน 20% รวมเป็น 100 คะแนน ทำให้ผู้ที่เสนอผลตอบแทนสูงที่สุดจะถูกนำมาคำนวณเป็นคะแนนเพียง 20% เท่านั้น แสดงว่าผู้ที่ชนะประมูลในครั้งนี้ อาจจะไม่ได้เป็นผู้ที่เสนอผลตอบแทนให้กับ AOT สูงที่สุด อย่างที่ตลาดเคยคาดหวังไว้ ซึ่งอาจจะทำให้บริษัทเสียผลประโยชน์ในอนาคต
ด้วยเหตุนี้ จึงมองว่ามีโอกาสที่ AOT จะได้รับผลตอบแทนต่ำกว่าที่เราและตลาดคาดไว้จากเดิมที่ 25% ของส่วนแบ่งรายได้ในกิจการดิวตี้ฟรี ซึ่งจะส่งผลโดยตรงกับการเติบโตของบริษัทในอนาคตและราคาเป้าหมายที่ตลาดให้ไว้ เรามองว่าโดยทุก 5% ของส่วนแบ่งรายได้ที่เปลี่ยนแปลงไป จะส่งผลกระทบต่อมูลค่าที่เหมาะสมของ AOT ราว 2.3 บาท ต่อหุ้น
พร้อมมองว่าในระยะสั้นอาจจะเกิด Negative downside จากการประกาศรายละเอียดของการประมูลในวันที่ 19 มิ.ย. นี้ ทั้งในด้านข้อเรียกร้องที่อาจจะเกิดขึ้นในอนาคตจากองค์กรต่างๆ เรื่องความโปร่งใสและการผูกขาด รวมไปถึงผลตอบแทนที่อาจจะต่ำกว่าที่เราและตลาดคาดไว้ที่ 25% เราจึงแนะนำหลีกเลี่ยงการลงทุนใน AOT ในระยะสั้น จนกว่าจะมีความชัดเจนในวันที่ 19 มิ.ย. นี้
อย่างไรก็ตาม ในระยะยาว ยังคงคำแนะนำ “ซื้อ” กับ AOT ที่ราคาเป้าหมาย 75 บาท จากการเติบโตของโครงการอื่นๆ ในอนาคต โดยเราจะมีการปรับประมาณการของราคาหุ้นที่เหมาะสมให้สอดคล้องกับผลการประมูลอีกครั้ง หลังจากทราบรายละเอียดที่ชัดเจน